CELEX: 32010D0157
Language: hu
Date: 2010-03-12 00:00:00
Title: 2010/157/: A Bizottság határozata ( 2010. március 12.) a kizárólag gyermekbiztos öngyújtók forgalomba hozatalát biztosító és az újszerű öngyújtók forgalomba hozatalát tiltó, tagállamok által meghozandó intézkedések előírásáról szóló 2006/502/EK határozat érvényességének meghosszabbításáról (az értesítés a C(2010) 1314. számú dokumentummal történt) (EGT-vonatkozású szöveg)

17.3.2010   
            
            
               HU
            
            
               Az Európai Unió Hivatalos Lapja
            
            
               L 67/9
            
         A BIZOTTSÁG HATÁROZATA
   (2010. március 12.)
   a kizárólag gyermekbiztos öngyújtók forgalomba hozatalát biztosító és az újszerű öngyújtók forgalomba hozatalát tiltó, tagállamok által meghozandó intézkedések előírásáról szóló 2006/502/EK határozat érvényességének meghosszabbításáról
   (az értesítés a C(2010) 1314. számú dokumentummal történt)
   (EGT-vonatkozású szöveg)
   (2010/157/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 13. cikkére,
   mivel:
   
               (1)
            
            
               A 2006/502/EK bizottsági határozat (2) a tagállamok számára előírja, hogy olyan intézkedéseket hozzanak, amelyek biztosítják, hogy kizárólag gyermekbiztos öngyújtók kerüljenek forgalomba, és az újszerű öngyújtók forgalomba hozatalát betiltsák.
            
         
               (2)
            
            
               A 2006/502/EK határozatot a 2001/95/EK irányelv 13. cikkének rendelkezéseivel összhangban fogadták el, amely a határozat érvényességét egy évet meg nem haladó időszakra korlátozza, de engedélyezi annak legfeljebb egyéves időszakokkal való további meghosszabbítását.
            
         
               (3)
            
            
               A 2006/502/EK határozatot háromszor módosították, először a 2007/231/EK határozattal (3), amely a határozat érvényességét 2008. május 11-re hosszabbította, másodszor a 2008/322/EK határozattal (4), amely a határozat érvényességét 2009. május 11-re hosszabbította, valamint harmadszor a 2009/298/EK határozattal (5), amely a határozat érvényességét további egy évvel, 2010. május 11-re hosszabbította.
            
         
               (4)
            
            
               Az öngyújtók gyermekbiztosságára vonatkozó kielégítő intézkedések hiányában a 2006/502/EK határozat érvényességének további 12 hónappal történő meghosszabbítására és a határozat ennek megfelelő módosítására van szükség.
            
         
               (5)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2006/502/EK határozat 6. cikke (2) bekezdése helyébe a következő szöveg lép:
   
      „(2)   Ezt a határozatot 2011. május 11-ig kell alkalmazni.”
   
   2. cikk
   A tagállamok megteszik az ahhoz szükséges intézkedéseket, hogy e határozatnak legkésőbb 2010. május 11-ig megfeleljenek, valamint kihirdetik azokat. Erről haladéktalanul tájékoztatják a Bizottságot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2010. március 12-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 11., 2002.1.15., 4. o.
   
      (2)  HL L 198., 2006.7.20., 41. o.
   
      (3)  HL L 99., 2007.4.14., 16. o.
   
      (4)  HL L 109., 2008.4.19., 40. o.
   
      (5)  HL L 81., 2009.3.27., 23. o.